લાલ સાડીમાં સજજ મહિલાઓ, ઝભ્ભામાં સજજ યુવકો, કપાળમાં માઁ ઉમિયાની પ્રસાદી સ્વરુપ તીલક, માઁ ઉમિયાના કાર્યની કટિબઘ્ધતાના પ્રતિકરુપે ગળામાં ખેસ અને દિવ્ય ભવ્ય સુશોભીત માઁ ઉમીયાના રથ સાથે ગઇકાલે સવારે 1000થી વધુ કડવા પાટીદાર યુવાનો- યુવતિઓની બાઇક રેલી જયારે રાજકોટના રાજમાર્ગો પણ ફરી ત્યારે ભકિત અને શકિતનું અનુપમ દ્રશ્ય જોવા મળ્યું હતું. તા. 18 થી 22 ડીસેમ્બર દરમ્યાન ઉંઝા ખાતે યોજાનારા માં ઉમિયાના લક્ષચંડી મહાયજ્ઞમાં દર્શનાર્થે પહોંચવા રાજકોટમાં વસતા કડવા પાટીદારના પ્રત્યેક ઘર સુધી માં ઉમિયાનું નિમંત્રણ પહોંચાડવા એક ભવ્ય બાઇક રેલીનું આયોજન કરાયું હતુ.